b'\n_START_ARTICLE_\nKlenkanje\n_START_PARAGRAPH_\nKlenkanje (ang. engine knocking, pinging, pinking, ali detonation) je pojav pri bencinskih motorjih s sve\xc4\x8dko, ko se me\xc5\xa1anica gorivo/zrak ne v\xc5\xbege ob pravilnem \xc4\x8dasu. Deli zmesi, ki so dale\xc4\x8d od sve\xc4\x8dke, se v\xc5\xbegejo sami od sebe, zgorijo eksplozivno in pri visokih tlakih. Za pravilno delovanje motorja se mora me\xc5\xa1anica v\xc5\xbegati ob to\xc4\x8dno dolo\xc4\x8denem trenutku in zgorevanje mora biti nadzorovano. _NEWLINE_Klenkanje je manj pogosto v hladnej\xc5\xa1em podnebju. Moderni common rail motorji so manj dovzetni za klenkanje. Pri dizlih ni konvencionalnega klenkanja (ni sve\xc4\x8dke), vendar pride tudi pri njih do podobnega pojava. _NEWLINE_Klenkanje ni isto kot predv\xc5\xbeig (pre-ignition) - pri tem pojavu se me\xc5\xa1anica, zaradi visokih to\xc4\x8dk v cilindru, v\xc5\xbege pred v\xc5\xbeigom sve\xc4\x8dke. V nekaterih primerih lahko zgodnji predv\xc5\xbeig potisne gred v nasprotno smer, kar zelo obremeni motor. V nekaterih primerih pri bencinskih, ko uporabnik ustavi motor, lahko predv\xc5\xbeig \xc5\xa1e naprej poganja motor - kar se imenuje "dizlanje" (dieseleing). Ta pojav je redek v sodobnih motorjih, ker elektronski vbrizg prekine dotok goriva in motor se ustavi._NEWLINE_Klenkanje zmanj\xc5\xa1a mo\xc4\x8d motorja, povzro\xc4\x8da pregrevanje, grob tek in lahko tudi po\xc5\xa1koduje motor, sicer je klenkanje precej manj \xc5\xa1kodljivo kot predv\xc5\xbeig. Klenkanje se da prepre\xc4\x8diti z visokooktanskim gorivom, z obogatenjem me\xc5\xa1anice gorivo/zrak, zmanj\xc5\xa1anjem obratov in zmanj\xc5\xa1anje obremenitve motorja.'